

Līgums Nr. B2-2025/981 
Izpildītāja līguma Nr. ARB-SL004-SE/0038-25/0550
par ražotāja “LISCHKA GmbH” medicīnas iekārtu profilaktiskām apkopēm, ārkārtas remontu darbu veikšanu un rezerves daļu nomaiņu

Rīgā, 	
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

SIA „Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese: Hipokrāta ielā 2, Rīgā, LV-1079 (turpmāk – Pasūtītājs), kuru, pamatojoties uz statūtiem un 2025. gada 17. jūnija pilnvaru Nr. A1/1.1-18/25/107, pārstāv valdes loceklis Vadims Beļuns, no vienas puses, un 
SIA “Arbor Medical Korporācija”, reģistrācijas Nr. 40003547099, juridiskā adrese Meistaru 7, Valdlauči, Ķekavas pag., Ķekavas nov., LV-1076 (turpmāk – Izpildītājs), kuru, pamatojoties uz statūtiem pārstāv valdes locekle Dace Rātfeldere, no otras puses, 
abi kopā turpmāk – „Puse (-es)”, 
pamatojoties uz Pasūtītāja rīkotās sarunu procedūras “Ražotāja “LISCHKA GmbH” medicīnas iekārtu profilaktiskās apkopes, ārkārtas remontu darbi un rezerves daļas”, identifikācijas Nr. RAKUS 2025/108S, rezultātiem un iesniegto piedāvājumu, noslēdz šādu līgumu (turpmāk – Līgums): 
1. Līguma priekšmets
1.1. Līguma priekšmets ir ražotāja “LISCHKA GmbH” medicīnisko iekārtu (turpmāk – Iekārtas) servisa pakalpojumi (turpmāk – Pakalpojums), kas iekļauj Iekārtu tehniskās apkopes, profilaktiskās apkopes, ražotāja noteiktās funkciju, darbības, elektrodrošības pārbaudes (turpmāk – Apkopes) (saskaņā ar Ministru kabineta 2023. gada 15. augusta noteikumiem Nr. 461 “Medicīnisko ierīču noteikumi”), rezerves daļu piegādi un nomaiņu, remonta darbus (turpmāk – Remontdarbi), personāla apmācības darbam ar iekārtu un/vai specializētām aplikācijām. 
1.2. Iekārtu saraksti, apraksti un izmaksas pievienotas Līguma pielikumā (1. pielikums).
1.3. Pakalpojumu ietvaros Izpildītājs veic Pakalpojumu saskaņā ar Līguma pielikumā noteikto. Jebkāda veida darbu veikšana, kas nav minēta Līgumā vai tā 1. pielikumā un kurus Pasūtītājs uz Līguma slēgšanas brīdi nav varējis paredzēt, tiek veikti, Pusēm par to savstarpēji vienojoties, nepārsniedzot Līguma 1. punktā norādīto kopējo summu.
2. Līgumā lietotie termini
2.1. [bookmark: _Hlk98877240]Līgumā lietotie termini un to nozīme:
2.1.1. Apkope – Iekārtas profilaktiskā un tehniskā apkope, kas tiek veikta iekārtas ražotāja noteiktā darbu (t.sk. funkciju pārbaužu un kalibrāciju) un nomaiņas materiālu sastāvā, apjomos un termiņā. Profilaktiskās apkopes mērķis ir Iekārtu darbības novērtēšana, uzturēšana un bojājumu un/ vai darbības pasliktināšanās varbūtības samazināšana;
2.1.2. Servisa pakalpojums – ietver Iekārtas bojājuma gadījumā reaģēšanas spēju, remontu un nepieciešamo rezerves daļu nomaiņu, saskaņojot to piegādi, nomaiņu un apmaksu;
2.1.3. Servisa pieteikums – ziņojums Izpildītājam par Iekārtas darbības traucējumiem. Ziņojums tiek nodots vienā no šādiem veidiem: telefoniski pa tālruni: ___ vai ar e-pasta palīdzību: ____; 
2.1.4. Remontdarbi – korektīvās apkopes un darbi, kuri tiek veikti gadījumos, kad Iekārta ir bojāta, un Izpildītājs par to ir informēts. Remontdarbu mērķis ir tāda Iekārtu stāvokļa atjaunošana, kurā tās var veikt tām paredzētās funkcijas;
2.1.5. Servisa akts – Izpildītāja sagatavots darbu izpildes akts 2 (divos) eksemplāros, kurā aprakstīta tehniskā apkope vai konstatēts tehniskais bojājums un aprakstīti paveiktie darbi. Aktu pēc darba beigām aizpilda un paraksta Izpildītāja servisa inženieris un Pasūtītāja pilnvarotais pārstāvis, kas pieņem Izpildītāja padarītos darbus;
2.1.6. Defekta akts - Izpildītāja sagatavots darbu izmaksu akts 2 (divos) eksemplāros, kurā aprakstīta piedāvāto darbu paskaidrojums, nepieciešamo darbu izmaksās un esoša defekta pārskats;
2.1.7. Reaģēšanas laiks – reaģēšanas laika noteikumi atrunāti Līguma 2. pielikumā.
3. Līguma summa un norēķinu kārtība
3.1. Kopējā līguma summa ir 30 745,00 EUR (trīsdesmit tūkstoši septiņi simti četrdesmit pieci  euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
3.2. Līguma 3.1. punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par veiktajiem Remontdarbiem vai Apkopēm, kurus Izpildītājs nav veicis un/vai par Līguma prasībām neatbilstošas kvalitātes veiktajiem Remontdarbiem un/vai Apkopēm, par kuriem nav iesniegts abpusēji parakstīts akts, kā arī Remontdarbiem vai Apkopēm, kuras nav saskaņotas ar Pasūtītāja pilnvaroto personu.
3.3. Puses vienojas, ka Izpildītājs rēķinus sagatavo elektroniskā formā un tie ir derīgi bez paraksta un zīmoga. Rēķini tiek nosūtīti elektroniski uz Pasūtītāja elektronisko pasta adresi: rekini@aslimnica.lv un MTDinfo@aslimnica.lv. Klāt rēķinam tiek nosūtīta pavadoša dokumentācija (servisa akts, pieņemšanas-nodošanas akts, apkopes protokols un tml.).
3.4. Pasūtītājs nesegs nekādas Izpildītāja papildu izmaksas vai zaudējumus, kas var rasties Līguma izpildes laikā, kurus Izpildītājs varēja un tam tos vajadzēja paredzēt.
3.5. Pasūtītājs veic samaksu par veiktajiem Remontdarbiem un Apkopēm 60 (sešdesmit) kalendāro dienu laikā pēc Remontdarbu akta vai Apkopju protokola un rēķina saņemšanas un abpusējas parakstīšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši Izpildītāja veiktajiem darbiem.
3.6. Izpildītājs nodrošina Pasūtītāja personāla apmācības darbam ar iekārtu un/vai specializētām aplikācijām ar Pasūtītāju saskaņotā laikā. Puses var vienoties par apmācību norisi pēc nepieciešamības attālināti vai klātienē. 
3.7. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3.8. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.
3.9. Pakalpojuma vai rezerves daļu cenas pārskatīšana ir iespējama tikai pie nosacījuma, ka no Līguma noslēgšanas dienas ir pagājuši ne mazāk kā 24 (divdesmit četri) mēneši. Pakalpojuma vai rezerves daļu cenas var tik ierosinātas pārskatīšanai tikai gadījumā, ja Izpildītājs iesniedz Pasūtītājam objektīvi pārbaudāmu informāciju (piemēram: ražotāja apstiprinātas cenu lapas vai citus dokumentus), kas pamato Pakalpojuma vai rezerves daļu cenu izmaiņas, balstoties uz tirgus situāciju. Izpildītājam šādā gadījumā ir jāvar aritmētiski pamatot konkrētās cenas izmaiņas. 
3.10. Pasūtītājs izvērtē Piegādātāja cenas pārskatīšanas pamatotību un lemj par nepieciešamību vienoties ar Izpildītāju par izmaiņām un noslēgt vienošanos par grozījumiem.
3.11. Vienošanās ietvaros Pakalpojuma vai rezerves daļu cenas var tikt pārskatītas ne biežāk kā vienu reizi 24 mēnešos un kopējais Pakalpojuma vai rezerves daļu cenas pieaugums Līguma darbības termiņā nevar pārsniegt 3% no sākotnējās Pakalpojuma vai rezerves daļu cenas.
4. Pakalpojuma kvalitāte
4.1. Apkopju un Remontdarbu kvalitātei ir jāatbilst ražotāja noteiktajam ierīču apkopes reglamentam un periodiskumam.
4.2. Par Apkopju kvalitātes atbilstību ražotāja noteiktajam ierīču apkopes reglamentam atbild Izpildītājs.
4.3. Ja darba gaitā atklājas, ka darbu izpilde nav iespējama noteiktajā termiņā, Izpildītājs par to nekavējoties ziņo Pasūtītājam. Pēc tam abas Puses vienojas par tālāko darbu veikšanas kārtību un termiņu.
4.4. Izpildītājs nodrošina Iekārtām, kurām noteiktas periodiskās apkopes, Remontdarbu garantiju – ne mazāks kā apkopes darbu periodiskums un rezerves daļu garantiju ne mazāk par ražotāja noteikto. Remontdarbu un rezervju daļu garantija – ne mazāks kā 90 (deviņdesmit) kalendāras dienas no remonta veikšanas dienas.
5. Pušu saistības
5.1. Izpildītāja pienākumi un tiesības:
5.1.1. saskaņot jebkuru darbu veikšanas laiku ar Līgumā norādīto pilnvaroto personu;
5.1.2. veikt Līguma prasībām atbilstošus un pienācīgas kvalitātes Apkopes un Remontdarbus, saskaņā ar Līguma un tā pielikuma noteikumiem;
5.1.3. par visiem darbiem sastādīt un abpusēji parakstīt veikto darbu aktu (Servisa akts), drošības pārbaudes protokolu un/vai tehniskās profilaktiskās pārbaudes protokolu, kā arī veikt ierakstus ierīču tehniskajā žurnālā;
5.1.4. veikt Apkopes saskaņā ar Līguma pielikumā minēto periodiskumu, apkopes laiku saskaņojot ar Pasūtītāju vismaz vienu nedēļu iepriekš;
5.1.5. nodrošināt, ka Apkopes un Remontdarbus veic sertificēts Iekārtu speciālists, kas ir apmācīts pie Iekārtu ražotāja vai tā autorizēta pārstāvja;
5.1.6. veikt personāla apmācības darbam ar iekārtu un/vai specializētām aplikācijām;
5.1.7. Iekārtas tehnisko novērtējumu Izpildītājs sniedz rakstiski, sastādot defekta aktu, kur tiek uzrādīts iemesls detaļu nomaiņas nepieciešamībai un to izmaksas. Tehnisko novērtējumu Izpildītājs iesniedz arī gadījumos, ja Iekārtai ir nepieciešamas ārpuskārtas apkopes;
5.1.8. konstatējot Iekārtas bojājumu, kura novēršana nav paredzēta Līguma 1. pielikumā, tiek sastādīts defekta akts. Šādā gadījumā Izpildītājs sastāda un iesniedz Pasūtītāja kontaktpersonai plānojamo rezerves daļu un to izmaksu tāmi. Šādi remonta darbi tiek veikti tikai pēc defekta akta saskaņošanas ar atbildīgo personu;
5.1.9. Līguma prasībām neatbilstošu un/ vai nekvalitatīvu Remontdarbu vai Apkopes veikšanas gadījumā, ne vēlāk kā 2 (divu) darba dienu laikā, no brīža, kad Pasūtītājs informējis Izpildītāju par nepilnībām, novērst radušās nepilnības uz sava rēķina;
5.1.10. Iekārtas detaļas maiņas gadījumā, vecā detaļa jāuzrāda Pasūtītājam kā apliecinājums, ka tā ir nomainīta pret jaunu, ja Puses nav vienojušās savādāk; 
5.1.11. sagatavot un nodot Pasūtītājam rēķinu par veiktajiem darbiem;
5.1.12. laikus, bet ne vēlāk kā 5 (piecu) darba dienu laikā pēc šādu apstākļu iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu kavēt Līguma laicīgu izpildi;
5.1.13. informēt Pasūtītāju par ražotāja pilnvarojuma zaudēšanu, kā arī par izmaiņām autorizēta servisa personāla sastāvā, kas tiks iesaistīti Līguma izpildē;
5.1.14. veikt Līguma izpildi ar saviem spēkiem, resursiem un līdzekļiem;
5.1.15. informēt Pasūtītāju, ja Apkopes vai Remontdarbu laikā tiek konstatēta Iekārtas neatbilstoša ekspluatācija;
5.1.16. saņemt no Pasūtītāja saistību izpildei nepieciešamo informāciju un visas nepieciešamās piekļuves;
5.1.17. par kvalitatīvi veiktām Apkopēm un Remontdarbiem savlaicīgi saņemt Līgumā noteikto samaksu;
5.1.18. iesniegt pieņemšanas-nodošanas aktu, ja Pasūtītājam piederoša iekārta tiek transportēta ārpus Pasūtītāja telpām, lai veiktu iekārtas diagnostiku, remontu vai citas servisa nodrošināšanas darbības. Atgriešanas gadījumā arī tiek sagatavots pieņemšanas-nodošanas akts ar veikto darbu aprakstu. Ja nav iespējams salabot iekārtu iesniedz defekta aktu;
5.1.19. nodrošināt aksesuāra, izejmateriāla vai detaļu ar derīgu glabāšanas termiņu 12 mēnešu laikā no piegādes datuma, ja ir attiecināms. Var iesniegt ar mazāku derīguma termiņu tikai tad, ja tas ir saskaņots ar atbildīgo personu, mutiski vai rakstiski;
5.1.20. sniegt Līgumā norādītai pilnvarotai personai nepieciešamo dokumentāciju pēc Pasūtītāja pieprasījuma;
5.1.21. iesniegt Pasūtītājam Defekta aktu ne ilgāk kā 30 kalendāras dienas no servisa pieteikuma.
5.2.  Pasūtītāja tiesības un pienākumi:
5.2.1. pieņemt un saskaņot kvalitatīvi veikto Apkopju un Remontdarbu pieņemšana – nodošanas dokumentāciju;
5.2.2. nodrošināt Izpildītāja servisa inženieriem brīvu piekļūšanu Iekārtām Apkopju un Remontdarbu veikšanai, kā arī nodrošināt citu Līgumā minēto aktivitāšu veikšanai nepieciešamos apstākļus, kā arī apņemas veikt visas nepieciešamās darbības, lai Izpildītājs varētu nodrošināt kvalitatīvu Pakalpojuma sniegšanu;
5.2.3. izsaukuma pieteikšanu var veikt tikai Līgumā paredzētā atbildīgā persona vai, atbilstoši Pasūtītāja noteiktajai kārtībai, tās pilnvaru pārņēmējs;
5.2.4. nekavējoties ziņot Izpildītājam par jebkuru Iekārtas bojājumu vai tās darbības pasliktināšanos, kā arī neveikt nekādus Iekārtas remonta darbus vai pārveidojumus bez Izpildītāja mutiskas atļaujas, informējot par to Izpildītāju arī rakstiski;
5.2.5. nepieļaut kādas citas, trešās personas, darbības veikt Iekārtu Apkopi, tādējādi nodrošinot, ka visas Iekārtu Apkopes un Remontdarbus veic tikai Izpildītājs vai Izpildītāja apstiprinātas personas;
5.2.6. pārbaudīt Izpildītāja sniegtā Pakalpojuma kvalitāti un atbilstību Līguma noteikumiem;
5.2.7. dot Izpildītājam saistošus norādījumus attiecībā uz Līguma izpildi;
5.2.8. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
5.2.9. apturēt Līguma izpildi Līguma 7.4. punktā noteiktajos gadījumos;
5.2.10. [bookmark: _Hlk179272870]veikt korekcijas (svītrot/papildināt) Līguma 1. pielikumā esošajā Iekārtu sarakstā. Ja tiek papildināts Līguma 1. pielikums ar jaunām iekārtām, tad tiek noslēgta papildus vienošanās par iekārtu izmaksām, negrozot Līguma 3.1. punktā noteikto kopējo summu; 
5.2.11. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvi veikto Izpildītāja darbu.
6. Pušu atbildība
6.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
6.2. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
6.3. Ja Iekārtas dīkstāve pārsniedz Līguma 2. pielikumā definēto vērtību, Pasūtītājs ir tiesīgs piemērot Izpildītājam līgumsodu saskaņā ar Līguma 2. pielikumā definēto aprēķinu kārtību.
6.4. Līgumā noteiktā līgumsoda apmaksa tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu nosūtīšanas dienas.
6.5. Pasūtītājam ir tiesības vienpusēji, ieskaita kārtībā, samazināt Izpildītājam izmaksājamo naudas summu tādā apmērā, kāda ir Līgumā noteiktajā kārtībā aprēķinātā līgumsoda summa.
6.6. Līgumsoda samaksa neatbrīvo Puses no turpmākas saistību izpildes pienākuma, ja vien no Līguma noteikumiem neizriet citādi.
7. Līguma darbības termiņš un spēkā esamība
7.1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:
7.1.1. 36 (trīsdesmit sešus) mēnešus no Līguma spēkā stāšanās dienas;
7.1.2. līdz Līguma 3.1. punktā kopējās summas izlietojumam.  
7.2. Ja Līguma darbības laikā netiek sasniegta Līguma 3.1. punktā noteiktā summa, Līguma darbības termiņu var pagarināt par termiņu līdz 12 (divpadsmit) mēnešiem, noslēdzot papildus vienošanos.
7.3. Līgumu var izbeigt, abām Pusēm rakstiski par to vienojoties, nosūtot par to rakstisku paziņojumu uz otras Puses juridisko adresi 10 (desmit) kalendārās dienas iepriekš, kā arī vienpusēji Līgumā paredzētajos gadījumos.
7.4. Pasūtītājam ir tiesības vienpusēji atkāpties no Līguma, rakstiski par to brīdinot Izpildītāju, ja ir iestājies vismaz viens no šādiem apstākļiem:
7.4.1. ja ir uzsākta Izpildītāja labprātīga vai piespiedu likvidācija;
7.4.2. ja pret Izpildītāju ir uzsākta maksātnespējas procedūra, vai tā darbība ir apturēta;
7.4.3. Izpildītājs vairāk kā 10 (desmit) darba dienas kavē pieteikto Remontdarbu vai Apkopju termiņu;
7.4.4. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
7.4.5. Izpildītājs zaudējis ražotāja pilnvarojumu kā Iekārtas ražotāja pārstāvis;
7.4.6. Izpildītājs Pasūtītājam nodarījis zaudējumus;
7.4.7. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.5. [bookmark: _Hlk523396691]Par vienpusēju atkāpšanos no Līguma saskaņā ar Līguma 7.3. punktu, Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas. 
7.6. Izpildītājs ir tiesīgs vienpusēji atkāpties no Līguma, ja iestājušies apstākļi, kas apgrūtina vai padara neiespējamu kādu no Līgumā noteikto saistību izpildi, rakstiski par to informējot Pasūtītāju. Šādā gadījumā Izpildītājs paziņo par to Pasūtītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.  
8. Personu datu aizsardzība
8.1. Pasūtītājs un Izpildītājs vienojas par šādiem fizisko personu datu aizsardzības noteikumiem:
8.1.1. Izpildītājs apstrādā šādus Pasūtītāja kā pārziņa rīcībā esošos fizisko personu datus: vārds, uzvārds, personas kods, veiktā izmeklējuma rezultāti, kuri ir pieejami iekārtu ietvaros esošajās iekšējās datu uzglabāšanas atmiņās;
8.1.2. Izpildītājs Līguma ietvaros uzskatāms par Pasūtītāja datu apstrādes operatoru;
8.1.3. Izpildītājs, veicot datu apstrādi Iekārtas garantijas uzturēšanas, apkalpošanas ietvaros, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi;
8.1.4. ja Izpildītājs Līguma izpildes ietvaros fizisko personu datu apstrādei izmanto (nomā, patapina u.tml.) citas personas īpašumā esošus tehniskus resursus (darbstacijas, serverus utt.), tas pilnībā uzņemas atbildību par šo tehnisko resursu atbilstību visām normatīvajos aktos noteiktajām prasībām attiecība uz fizisko personu datu apstrādes drošumu;
8.1.5. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos);
8.1.6. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas;
8.1.7. pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis, vai izmantojis Izpildītājs;
8.1.8. Izpildītājs sniedz Pasūtītājam visu informāciju par Līguma ietvaros apstrādājamo fizisko personu datu pieprasījumiem no datu subjektu vai trešo personu puses;
8.1.9. fizisko personu datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai;
8.1.10. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas;
8.1.11. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties;
8.1.12. pēc Līguma termiņa izbeigšanās, Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem. Izpildītājs dzēš saņemto fizisko personu datus saturošo informāciju un tās kopijas no saviem fizisko personu datu apstrādē izmantotajiem tehniskajiem resursiem pirms Līguma termiņa izbeigšanās, ja tie vairs nav nepieciešami Līguma izpildei;
8.1.13. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
9. Nepārvarama vara
9.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
9.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
9.3. Ja nepārvaramas varas apstākļu dēļ Līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji atkāpties no Līguma, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.

10. Citi noteikumi
10.1. Atbildīgās personas Līguma ietvaros:
10.1.1. no Pasūtītāja puses: _____. Persona pilnvarota komunikācijai ar Izpildītāju, Līguma izpildes uzraudzības veikšanai, ar Līguma izpildi saistīto  dokumentu pieņemšanai, apstiprināšanai, pieņemšanas - nodošanas aktu, defekta aktu parakstīšanai un citu ar Līguma izpildi saistītu darbību nodrošināšanai. Prombūtnes laikā Pasūtītāja atbildīgās personas pienākumus veic atbildīgās personas aizvietotājs;
10.1.2. no Izpildītāja puses: ______. Persona pilnvarota komunikācijai ar Pasūtītāju, Līguma izpildes uzraudzības veikšanai, ar Līguma izpildi saistīto dokumentu iesniegšanai, pieņemšanas - nodošanas akta, defekta aktu parakstīšanai un citu ar Līguma izpildi saistītu darbību nodrošināšanai. 
10.2. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
10.3. Pasūtītājam ir tiesības veikt Līguma grozījumus saskaņā ar Līgumā noteikto un Publisko iepirkumu likuma 61. pantu un, ja grozījumi atbilst vienam no šādiem gadījumiem:
10.3.1. grozījumi ir nebūtiski;
10.3.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
10.3.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
10.4. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
10.5. Visi Līguma pielikumi, kā arī visas Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstiski un ir Pušu parakstīt. 
10.6. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
10.7. [bookmark: _Hlk130474376]Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei. Šādas informācijas maiņa nav uzskatāma par Līguma grozījumiem. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. 
10.8. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
10.9. Puses nav tiesīgas pilnīgi vai daļēji nodot Līgumā noteiktās tiesības un pienākumus trešajām personām bez otrās Puses rakstiskas piekrišanas.
10.10. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
10.11. [bookmark: _Hlk97116910]Līguma teksts sastādīts uz 9 (deviņām) lapām, parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums un tā pielikumi elektroniskā formātā. Līgumam pievienoti pielikumi:
10.11.1. [bookmark: _Hlk97117070]1.pielikums – Tehniskā specifikācija – finanšu piedāvājums (xls. fails);
10.11.2. 2. pielikums - Apliecinājums par servisa nodrošinājumu uz 1 (vienas) lapas;
10.11.3. 3. pielikums - Pārbaudes protokoli (zip fails).
Pušu rekvizīti

	Pasūtītājs:
SIA „Rīgas Austrumu klīniskā 
universitātes slimnīca”
Reģistrācijas Nr. 40003951628
Hipokrāta ielā 2, Rīgā, LV-1079
Oficiālā elektroniskā adrese: _DEFAULT@40003951628
Banka: AS Swedbank
Bankas kods: HABALV22
Konta Nr. LV24HABA0001407045805
____________________________
V. Beļuns
	Izpildītājs: 
SIA “Arbor Medical Korporācija”

Reģistrācijas Nr. 40003547099
Juridiskā adrese: Meistaru 7, Valdlauči, Ķekavas pag., Ķekavas nov., LV-1076
Banka: ___
Bankas kods: ___
Konta Nr. _____
E-pasts: arbor@arbor.lv  
____________________________
D. Rātfeldere



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

